open-index/open-wikipedia-markdown huggingface dataset:
Talousliberalismi

**Talousliberalismi** tarkoittaa markkinaliberalismin (tai klassisen liberalismin) taloudellisia näkökohtia kuten vapaakauppaa sekä verotuksen ja talouden sääntelyn vähyyttä.

Henkilö voi olla talousliberaali olematta kuitenkaan arvoliberaali. Markkinaliberaali tarkoittaa henkilöä, joka on sekä talous- että arvoliberaali; Yhdysvaltojen ulkopuolella usein sanotaan vain ”liberaali”. Klassiset liberaalit olivat melkein poikkeuksetta markkinaliberaaleja, siis myös talousliberaaleja.

Talousliberaali kannattaa kapitalistista markkinataloutta, mutta useimmiten hyväksyy myös rajoitetusti markkinahäiriöitä korjaavia sääntelytoimia. Tällaisia toimia ovat esimerkiksi määräävän markkina-aseman väärinkäytön kieltäminen ja ympäristöhaittaverot. Useimmiten talousliberaali hyväksyy myös rajoitetun ja valinnanvapautta maksimoivan verorahoitteisen sosiaaliturvan, esimerkiksi negatiivisen tuloveron tai perustulon ja palvelusetelit muun muassa koulutusta ja terveydenhoitoa varten.

Markkinaliberalismia on kritisoinut muun muassa filosofi Kari Enqvist, jonka mukaan jos täyttä vapautta markkinoilla vaativat vaativat itselleen valtion tukia, he eivät olekaan markkinaliberalisteja. 

## Katso myös
* Libertarismi
* Ordoliberalismi
* Taloudellinen vapaus

## Lähteet
Joann Sfar

**Joann Sfar** (s. 28. elokuuta 1971 Nizza, Ranska) on ranskalainen sarjakuvataiteilija ja elokuvantekijä. Sfar on yksi tärkeimpiä ranskalaisen kielialueen sarjakuvan uuden aallon tekijöitä. Suuren osan hänen sarjakuvistaan on julkaissut ranskalainen kustantamon L'Association, jota hän oli perustamassa 1990 yhdessä Jean-Christophe Menun ja kuuden muun taiteilijan kanssa. 

Toistasataa sarjakuva-albumia tehnyt taiteilija on tehnyt yhteistyötä lähes kaikkien muiden uuden aallon tärkeimpien tekijöiden kanssa, esimerkiksi David B:n ja Lewis Trondheimin. Sfarin yhdessä Trondheimin kanssa tekemänsä sarja *Donjon* on hänen tunnetuimpia teoksiaan. 

Monet Sfarin sarjakuvista perustuvat tekijän juutalaisiin sukujuuriin. Suomeksikin julkaistu *Rabbin katti* sijoittuu 1930-luvun Algeriaan ja Pariisiin. Teos sisältää tarkkaa historiallista ja teologista tietoa. 

Vaikutteita Sfar on ottanut laajasti André Franquinista Hugo Prattiin ja Barry Windsor-Smithiin. 

Sfar ohjasi esikoiselokuvaansa *Gainsbourg (Vie héroïque)* laulaja Serge Gainsbourgin elämästä. Elokuva oli Ranskassa levityksessä 500 kopiona, mikä on harvinaista, mutta kertoo Sfarin asemasta.

Sfar pitää ohjaajista, jotka myös piirtävät, kuten hän, esimerkiksi Akira Kurosawasta ja Federico Fellinistä, sillä piirtämiseen verrattuna kamera on julma. Tosin kriitikko Harri Römpötin mukaan Sfar katsoo Gainsbourgia ystävällisesti.

## Suomennetut teokset
* 
* *Pikku vampyyri menee kouluun* (2004) Arktinen Banaani
* 
* *Iso vampyyri* (2005) Jysäys 2/2005 lehdessä 
* *Sokrates* (2005) Jysäys! 3/2005 lehdessä (Yhdessä Christophe Blainin kanssa)
* 
* 

## Filmografia
**[[Gainsbourg – tarina legendasta]]* (*Gainsbourg (Vie héroïque)*), 2010
**[[The Rabbi's Cat]]* (tulossa, 2010)

## Lähteet

## Aiheesta muualla

* Lambiekin Comiclopedian sivu. 
* Heikki Jokinen: Hellyttävän hieno vampyyritarina. Helsingin sanomat 18.8.2004.
* Vesa Vitikainen: Rabbin Katti kovissa kansissa. Kvaak.fi 19.12.2006.
* Harri Römpötti: Puhuva kissa kiistelee uskonnosta. Helsingin sanomat 25.11.2006.
* S. Santikko: Joann Sfarin matkassa. Kvaak.fi 22.11.2007.
* S. Santikko: Elegantteja pikku tuhmuuksia. Kvaak.fi 5.10.2009.
* Aki Jörgensen: Pascin . Keskisuomalainen 27.10.2009.
* Harri Römpötti: Taiteilija korvaa seksin työllä. Helsingin sanomat 14.12.2009.
Kochin käyrä

**Kochin käyrä** eli **Kochin lumihiutale** on yksi ensimmäisistä määritellyistä fraktaalikäyristä. Käyrä on nimetty keksijänsä, ruotsalaisen matemaatikon Helge von Kochin mukaan, joka kuvasi sen vuonna 1904.

Kochin käyrä saadaan äärettömän approksimaatioiden jonon raja-arvona. Ensimmäinen approksimaatio on tasasivuinen kolmio, jonka jokainen sivu on suora jana (___). Janan keskimmäinen kolmannes korvataan sitten kahdella palasella, joista kumpikin on janan kolmanneksen mittainen ja jotka muodostavat tasasivuisen kolmion kaksi sivua (_/\_). Kussakin vaiheessa kunkin uuden janan (joita vaiheessa 2 on 4) keskimmäinen kolmannes korvataan tasasivuista kolmiota muistuttavalla "piikillä". Lopputuloksena on lumihiutaletta muistuttava muoto.

Jokaisessa vaiheessa käyrän pituus kasvaa kolmasosan entisestään eli 4/3-kertaiseksi, ja käyrän lopullinen pituus on ääretön. (Jos alkuperäisen kolmion sivujen yhteenlaskettu pituus on 3 &middot; *x* ja sivut korvataan tällä tavoin pidemmillä murtoviivoilla *n* kertaa, on saadun murtoviivan pituus  3 &middot; *x* &middot; (4/3)*n*, ja tämä lause kasvaa rajatta *n*:n kasvaessa.) Kuitenkin kuvion rajoittama pinta-ala pysyy pienempänä kuin alkuperäisen kolmion ympäri piirretyn ympyrän ala. Äärettömän pitkä viiva ympäröi äärellistä aluetta.

## Lähteet

## Aiheesta muualla
Romanian leu

**Romanian leu** (, monikko *lei*, ISO 4217: RON) on Romanian rahayksikkö. Se jakaantuu sataan baniin (*ban*, mon. *bani*). Nykyinen leu otettiin käyttöön 1.7.2005, jolloin se korvasi 10&nbsp;000 vanhaa leuta (ROL). Leu tarkoittaa leijonaa.

Romaniassa on käytössä 1, 5, 10, 50, 100, 200 ja 500 leun setelit. Romanian leut laskee liikkeeseen Romanian kansallinen pankki *Banca Naţională a României*.

Leu otettiin käyttöön ensi kertaa vuonna 1867. Kaksimetallinen leu koostui 5 grammasta hopeaa ja 0,3226 grammasta kultaa. Vuoden 1878 jälkeen Venäjän ruplan suosio kuitenkin syrjäytti oman valuutan. Vuonna 1889 Romania liittyi Latinalaiseen rahaliittoon ja otti käyttöön kultakannan. 

Toisen maailmansodan jälkeen leu uudistettiin 1947 ja 1952. Ensimmäisessä vaiheessa 20&nbsp;000 vanhaa leuta korvattiin yhdellä uudella. Vuosina 1970–1989 sen kurssi oli kiinteä ja lailla määrätty. 

Romanian 1990-luvun alun talousuudistusten myötä inflaatio ylitti ajoittain 300 % vuodessa, ja syyskuussa 2003 yhdellä eurolla sai 40&nbsp;000 leuta. Tammikuusta 2005 (jolloin Turkin liirasta pudotettiin kuusi nollaa) heinäkuun 2005 rahauudistukseen saakka leu oli maailman vähäarvoisin valuutta. Tuolloin oli myös käytössä miljoonan leun seteli.

Nykyiset Romanian setelit ovat muovisia (polymeeriä).

Romania liittymistä euroalueeseen on toistaiseksi lykätty määrittelemättömään ajankohtaan tulevaisuudessa.

## Setelit

## Lähteet

## Aiheesta muualla
*Romanian kolikot ja setelit, Romanian kansallisen pankin sivut
Itävallan Grand Prix 1999

**Itävallan Grand Prix 1999** oli Formula 1 -sarjan osakilpailu, joka ajettiin 25. heinäkuuta 1999 A1-Ringillä Itävallassa. Jalkaansa murtanutta Michael Schumacheria korvasi Mika Salo. Kilpailun voitti hänen tallikaverinsa Eddie Irvine, jolle uran voitto oli uran toinen.

Kilpailun ensimmäisellä kierroksella David Coulthard törmäsi Mika Häkkiseen työntäen tämän ulos radalta. Mika putosi viimeiselle sijalle, mutta onnistui kilpailun kuluessa nousemaan kolmanneksi.

## Tulokset

## Lähteet
Västeråsin lentoasema

**Västeråsin lentoasema** tai **Hässlön lentoasema**  sijaitsee Ruotsissa, noin sata kilometriä Tukholmasta länteen. Lentoasemalle pääsee Tukholman keskusrautatieasemalta Flygbussarnan bussilla, jolla matka kestää noin 1,5 tuntia ja maksaa 130 kruunua.

Vuonna 2005 lentoaseman kautta kulki yhteensä 221&nbsp;422 matkustajaa.

## Lentoyhtiöt ja kohteet
Tällä hetkellä (2024) ainoa kenttää käyttävä lentoyhtiö on Ryanair ja se lentää sieltä Alicanteen, Lontoon Stanstediin ja Malagaan

## Lähteet

## Aiheesta muualla

* Lentoaseman kotisivut
Ekvivalenssirelaatio

Joukon M alkioiden välillä määritelty relaatio \operatorname{R} on **ekvivalenssirelaatio**, jos se toteuttaa seuraavat kolme ehtoa:

# a \operatorname{R} a.
# Jos a \operatorname{R} b, niin myös b \operatorname{R} a.
# Jos a \operatorname{R} b ja b \operatorname{R} c, niin a \operatorname{R} c.

Ensimmäistä ominaisuutta sanotaan refleksiivisyydeksi, toista symmetrisyydeksi ja kolmatta transitiivisuudeksi. Jokin yksittäinen määritelty relaatio eli suhde joukon alkioiden välillä on ekvivalenssi, jos se on refleksiivinen, symmetrinen ja transitiivinen.

### Esimerkkejä ekvivalenssirelaatioista
Esimerkiksi yhtäsuuruus reaalilukujen joukossa on selvästikin ekvivalenssirelaatio, koska se toteuttaa varmasti kaikki kolme ekvivalenttisuuden ehtoa.

Toinen esimerkki: Määritellään relaatio | reaalilukujen välillä siten että a|b jos a-b on kokonaisluku. | on refleksiivinen, koska a-a = 0 on kokonaisluku. Jos a|b eli a-b on kokonaisluku, niin myös b-a on kokonaisluku eli b|a, joten | on symmetrinen. Myös jos a|b ja b|c, niin a-b ja b-c ovat kokonaislukuja eli myös a-c on kokonaisluku. Tällöin a|c ja | on transitiivinen. Kaikki kolme ehtoa ovat |:lle voimassa, joten | on ekvivalenssirelaatio.

Kolmas esimerkki: Oppilaat a, b ja c kuuluvat samalle koululuokalle (relaatio R on täten "*kuuluu samalle luokalle*"). Tällöin kukin oppilas on itsensä kanssa samalla luokalla (refleksiivisyys), jos henkilö a on b:n kanssa samalla luokalla, myös b on a:n kanssa samalla luokalla (symmetrisyys) ja kolmanneksi, jos a on b:n kanssa samalla luokalla, ja b c:n kanssa, pätee transitiivinen riippuvuus, eli myös a on c:n kanssa samalla luokalla.

### Ekvivalenssiluokat
Ekvivalenssirelaatio muodostaa joukon alkioista ekvivalenssiluokkia, joissa kaikki keskenään ekvivalentit alkiot kuuluvat samaan luokkaan. Esimerkiksi luvun 5/7 muodostaman luokan kaikki jäsenet ovat muotoa 5/7+n, missä n on kokonaisluku.

Ekvivalenssiluokat voidaan myös esittää edustajien avulla. Esimerkiksi edellä määritellyssä relaatiolla | jokainen luokka voidaan valita edustettavaksi luvulla puoliavoimelta väliltä [0,1). Kaikki reaaliluvut ovat tällöin ekvivalentteja jonkin tämän välin luvun kanssa.

### Ekvivalenssirelaatioiden peruslause
Ekvivalenssirelaatiota joukossa X vastaa aina tietty joukon X ositus (jako erillisiin osajoukkoihin). Vastaavasti, jos X:ssä on annettu ositus, sen avulla voidaan määrittää ekvivalenssirelaatio. Tätä keskeistä yhteyttä kutsutaan *ekvivalenssirelaatioiden peruslauseeksi*.

## Lähteet

## Kirjallisuutta
* 
*
Moisio (Turku)

**Moisio** on Turun kaupunkiin kuuluva maaseutumainen kaupunginosa kaupungin pohjoispuolella, noin 8 kilometrin päässä Turun keskustasta. Moisiossa on ollut  harvahkoa kyläasutusta jo pitkään. Alueen ilme pohjaa kuitenkin voimakkaimmin Turun keskustan tuntumassa vallitsevan tonttipulan aiheuttamaan omakotirakentamiseen 1990- ja 2000-luvuilla. Alueelle on rakennettu runsaasti myös 60- ja 70-luvuilla. Moision läheisyydessä sijaitsevat Yli-Maarian ja Paattisten kaupunginosat. 

Ennen liittämistään Turun kaupunkiin Moisio oli osa Maarian kuntaa. Alueen palveluihin kuuluvat muun muassa Moision koulu, kaksi päiväkotia, kirjasto, lähikauppa, parturi ja huoltoasema. Lisäksi Moisiossa sijaitsee buddhalainen temppeli. Alueen maantieyhteydet Turun kaupunkiin ovat hyvät alueen reunitse kulkevan Turku–Tampere-moottoritien ansiosta. Moisioon on linja-autoyhteys Turusta. 

Ruskonjoen sivujoki Vähäjoki saa alkunsa Moisiosta.
Markus Wolf

**Markus Johannes ”Mischa” Wolf** (19. tammikuuta 1923 Hechingen, Saksa – 9. marraskuuta 2006 Berliini, Saksa) toimi Stasin ulkomaanvakoiluosaston HVA:n (Hauptverwaltung Aufklärung) johtajana vuosina 1958–1987 Saksan demokraattisessa tasavallassa (DDR). Hän oli Stasin kakkosmies 34 vuoden ajan eli suurimman osan kylmästä sodasta.

## Elämä
Wolf syntyi juutalaisperheeseen. Hänen isänsä oli kommunistinen näytelmäkirjailija Friedrich Wolf ja veljensä elokuvaohjaaja Konrad Wolf. Kun kansallissosialistinen puolue nousi valtaan Saksassa, perhe muutti Sveitsin kautta Moskovaan. Opiskeltuaan ensin lentokonetekniikkaa Markus Wolf liittyi Kominterniin. Hänen nuorempi veljensä Konrad toimi sodan jälkeen elokuva-alalla Saksan demokraattisessa tasavallassa. 

Sodan jälkeen Wolf lähetettiin journalistina Berliiniin Neuvostoliiton miehitysvyöhykkeelle. Kun Saksan demokraattisen tasavallan ulkomaantiedustelupalvelu perustettiin vuonna 1953, hän oli mukana alusta alkaen. Tiedustelupäällikkönä hän onnistui soluttamaan vakoojansa hyvin Länsi-Saksan hallinto- ja yrityspiireihin.

Suurimman osan urastaan Wolf tunnettiin ”kasvottomana miehenä”, koska hänestä oli saatavilla vain vähän tietoja. Vasta vuonna 1978 länsivallat saivat tietää, miltä hän näytti. Wolfin matkustaessa kesäkuussa 1978 reittilennolla Helsingistä Tukholmaan väärällä nimellä Kurt Werner Suomen Suojelupoliisi välitti Ruotsin Säpolle tiedon epäilyttävästä itäsaksalaisesta diplomaatista. Säpo sai hänet salakuvattua Tukholman Kungsträdgårdenilla, ja Länsi-Saksaan loikannut entinen Stasin upseeri Werner Stiller tunnisti myöhemmin valokuvasta ”Wernerin” Wolfiksi. Kuva julkaistiin pian Länsi-Saksan lehdissä. Wolf jäi eläkkeelle vuonna 1986 jatkaakseen kirjoittamista. DDR:ssä häntä pidettiin uudistajana, koska hän tuki Mihail Gorbatšovin politiikkaa.

Vähän ennen Saksan jälleenyhdistymistä Wolf haki turvapaikkaa Venäjältä ja Itävallasta. Kun se evättiin häneltä, hän palasi Saksaan, jossa hänet pidätettiin. Vangittuna Wolf perusteli omaansa ja tiedustelupalvelu HVA:n toimintaa rauhan edistämisellä. Wolf tuomittiin 1993 maanpetoksesta kuuden vuoden vankeusrangaistukseen, mutta tuomio herätti ristiriitaa, ja siitä valitettiin korkeimpaan oikeuteen. Tuomio kumottiin, koska se ei ollut jo lakkautetun DDR:n lakien mukainen. Vuonna 1997 hänet tuomittiin uudestaan Stasi-aikojensa rikoksista.

Markus Wolf kuoli nukkuessaan kotonaan Berliinissä 9. marraskuuta 2006.

## Lähteet
* 
* 

### Viitteet
Saksan Grand Prix 1999

**Saksan Grand Prix 1999** oli Formula 1 -sarjan osakilpailu, joka ajettiin 1. elokuuta 1999 Hockenheimin radalla Saksassa. Kilpailun voitti Ferrarin Eddie Irvine Mika Salon päästettyä hänet ohitseen tallimääräyksen takia. Salo itse sijoittui toiseksi vain sekunnin päähän Irvinesta ja saavutti samalla ensimmäisen palkintopallisijoituksensa. Sijoitus oli Mika Salon paras.

Suomalaisittain kilpailu alkoi mitä parhaimmalla tavalla, kun kärjessä oli kaksi suomalaista. Mika Häkkinen kuitenkin joutui keskeyttämään rengasrikosta aiheutuneen kovavauhtisen ulosajon takia. Mika Salo johti kilpailua pitkään mutta joutui luovuttamaan voiton tallimääräyksellä tallitoverilleen Eddie Irvinelle. Palkintokorokkeella Irvine osoitti kiitollisuuttaan Salolle luovuttamalla hänelle voittopokaalin palkintojenjakotilaisuudessa. Kilpailun nopeimman kierroksen ajoi David Coulthard ajalla 1,45.270.

## Tulokset

## Lähteet
Modulimuoto

**Modulimuodot** ovat funktioryhmiä, jotka on määritelty kompleksitason ylemmässä puoliskossa. Ne keksittiin vasta 1800-luvulla ja ovat oma abstrakti matematiikan alueensa. Modulimuodot ovat monin tavoin symmetrisiä; symmetria tulee esiin tyypillisellä muunnoksella f(z) \Rightarrow f((az+b)/(cz+d)).

## Esimerkki
Dedekindin eetafunktio määritellään 

:\eta(z) = q^{1/24}\prod_{n=1}^\infty (1-q^n),\ q = e^{2\pi i z}.

Silloin modulaarinen diskriminantti Δ(*z*)&nbsp;=&nbsp;η(*z*)24 on modulimuoto.

## Automorfiset muodot ja muita yleistyksiä
Modulimuodot voidaan yleistää sallimalla funktio \varepsilon(a,b,c,d) niin että \left|\varepsilon(a,b,c,d)\right|=1 ja

:f\left(\frac{az+b}{cz+d}\right) = \varepsilon(a,b,c,d) (cz+d)^k f(z).

Funktiot muotoa \varepsilon(a,b,c,d) (cz+d)^k tunnetaan automorfisina kertoimina.

Toinen yleistys on Hilbert-modulimuodot.

## Formaali määritelmä
Kirjassa on annettu modulimuodon formaali määritelmä seuraavasti: Olkoon N positiivinen kokonaisluku. Tällöin algebrallinen käyrä X_0(N) on tasoa N oleva modulikäyrä. Säännöllinen differentiaalimuoto modulikäyrällä X_0(N) on tasoa N oleva \mathbb Q-kertoiminen modulimuoto.

Kirjassa on annettu modulimuodon formaali määritelmä seuraavasti: Olkoon k kokonaisluku. Meromorfinen funktio f:\mathcal H\to\mathbb C on heikosti modulaarinen painolla k jos f(\gamma(\tau))=(c\tau+t)^kf(\tau) kun \gamma=\begin{bmatrix}a & b\\c & d\end{bmatrix}\in\operatorname{SL}_2(\mathbb Z) ja \tau\in\mathcal H.

Funktio f:\mathcal H\to\mathbb C on modulimuoto painolla k, jos f on holomorfinen sekä \mathcal H:ssa että \infty:ssä ja f on heikosti modulaarinen painolla k 

## Lähteet
James Mill

**James Mill** (6. huhtikuuta 1773 Northwaterbridge &ndash; 23. kesäkuuta 1836 Kensington) oli skotlantilainen historioitsija, ekonomisti, poliittinen teoreetikko ja filosofi. James Mill syntyi Angusin alueella Skotlannissa, suutarin poikana. Hänen äitinsä oli Isabel Fenton. 

James Mill oli filosofi John Stuart Millin isä sekä Jeremy Benthamin läheinen ystävä. 

## Feminismi
Siinä missä poika ja Bentham olivat uraauurtavia feministejä, James Milliä on pidetty antifeministinä, mutta häntä on myös tulkittu feminismille myönteiseksi.

## Lähteet
Moottoritorpedovene Jylhä

**Jylhä** (**J 1**) oli Suomen merivoimien moottoritorpedovene jatkosodassa. Vene oli alun perin  Italian kuninkaallisessa laivaston MAS 526 -luokan moottoritorpedovene *MAS 526*, joka oli valmistettu 1939 Bagliettossa.

## Regia Marina MAS526
*MAS526* oli torjumassa laivueensa mukana 13.-14. kesäkuuta 1940 Italian Rivieralle tunkeutuneita Ranskan merivoimien aluksia, jolloin ne yrittivät tuloksetta torpedoida hävittäjät *[[FS Guépard (1929)|Guépardin]]*, *[[FS Valmy (1929)|Valmyn]]* ja *[[FS Verdun (1929)|Verdunin]]*. Ranskalaisalukset eivät edes havainneet hyökkääjiä.

Saksan merivoimat pyysivät 21. huhtikuuta 1942 Italian laivastolta tukea taisteluun Laatokalla operoivia Neuvostoliiton laivaston yksiköitä vastaan. Operaatiolla oli tarkoitus vahvistaa Leningradin piiritystä. Italian laivasto määräsi lähetettäväksi capitano di corvetta Emilio Bianchin XII Squadriglian, johon kuuluivat moottoritorpedoveneet *MAS 526* - *MAS 529*. Veneet siirrettiin Itämerelle kuorma-autoilla ja siitä edelleen laivalla Suomeen. Ne ajoivat omin konein Saimaan kanavaa pitkin Saimaalle, josta ne siirrettiin rautateitse Punkasalmen asemalta Lahdenpohjaan. Alukset saapuivat lopulta 22. kesäkuuta Laatokalle.

Alus lähti 29. lokakuuta Laatokan jäätyessä laivueen mukana samaa reittiä Suomenlahdelle ja edelleen Tallinnaan, jossa laivue talvehti. Seuraavana keväänä laivue operoi Suomenlahdella Leningradin edustalla, kunnes 5. toukokuuta 1943 Välimeren tilanne pakotti Italian luopumaan veneistään ja siirtämään henkilöstönsä takaisin kotimaahan.

## Suomen laivaston Jylhä
Suomen merivoimat osti kaikki nämä alukset 5. toukokuuta 1943 Tallinnassa ja ne kuljetettiin Helsinkiin. Alusten vastaanottoa johti Suomen merivoimien puolesta kapteeniluutnantti Heikki Herlevi. 

Alusten heikkotehoiset 350 millimetrin torpedot vaihdettiin 450 millimetrin torpedoiksi. Alus muutettiin jatkosodan päätyttyä tykkiveneeksi Pariisin rauhansopimuksen kieltäessä torpedoveneet.

Luokan alukset poistettiin käytöstä 1961, jonka jälkeen alukset laitettiin myyntiin.

## Lähteet
*
*
*
*

### Viitteet
Johanna Häiväoja

**Johanna Häiväoja** (s. 16. helmikuuta 1960 Helsingin maalaiskunta) on suomalainen kuvanveistäjä, joka toimii sekä Ranskassa että Suomessa. Häiväoja on tehnyt veistoksia pronssista ja  paperista,  suuria installaatioita, monumentteja sekä pienoisveistoksia.

Häiväojan pienikokoisiakin veistoksia on kutsuttu monumentaalisiksi. Muotokielessä on kulmikkuutta ja poimuilevuutta. Häiväojan aiheita ovat olleet liike (etenkin tanssi) sekä keveys ja immateria veistoksen materiaalina. 

Pienois- ja valoveistosten lisäksi Häiväoja on toteuttanut julkisia teoksia, mm. *Enkeli* muualle haudattujen muistomerkille Hietaniemen hautausmaalle, *Sinä verhoudut valoon* muistolehtoon, *Incrementum* Onninen Oy:n pääkonttorin eteen Vantaalle sekä *Kesäyön Unelman* Teatterisäätiölle.

Häiväoja on opiskellut Helsingin yliopistossa 1980–1983 fysiikkaa, matematiikkaa ja tietojenkäsittelyoppia sekä Helsingin yliopiston piirustuslaitoksella 1982–1986 ja suorittanut Diplôme Supérieure des Arts Plastiques:n, ranskalaisen ylimmän kuvataiteen loppututkinnon École Nationale Supérieure des Beaux-Arts:ssa, Pariisissa 1986–1990. Hän on pitänyt näyttelyitä kotimaassa ja ulkomailla, sekä yksityisnäyttelyitä että yhteisnäyttelyitä.

Häiväojan puoliso on kuvanveistäjä François Blosseville vuodesta 1990, lapset Sara (s. 1994) ja Leo (s. 1996). Hänen 
vanhempansa ovat muotitaiteilija Paula Häiväoja o.s. Virtanen ja kuvanveistäjä Heikki Häiväoja.

## Kuvia julkisista teoksista

Tiedosto:Eric Adlercreutz Heikki ja Johanna Haivaoja Adolf Erik Nordenskioldin muistomerkki 1985.jpg|Adolf Erik Nordenskioldin muistomerkki, yhdessä Eric Adlercreutzin ja Heikki Häiväojan kanssa, 1985, Helsinki.
Tiedosto:Walden Jämsä.jpg|*Juuso Waldenin muistomerkki*, yhdessä Heikki Häiväojan kanssa, 1988, Jämsä.
Tiedosto:Heikki Haivaoja ja Johanna Haivaoja Juuso Waldenin muistomerkki 1988.JPG|Reliefiosa *Juuso Waldenin muistomerkistä*.
File:Menneiden sukupolvien ja muualla lepäävien muistomerkki, Hietaniemen hautausmaa.jpg|*Menneiden sukupolvien ja muualla lepäävien muistomerkki*, 2000, Helsinki.
Tiedosto:Johanna Häiväoja Sinä verhoudut valoon 2002.JPG|*Sinä verhoudut valoon*, 2002, Helsinki.


## Lähteet

## Aiheesta muualla
*Häiväojan kotisivut
*Suomen kuvataiteilijat verkkomatrikkeli
Sampo Haapaniemi

**Sampo Haapaniemi** (s. 1973) on suomalainen rumpali. Haapaniemi on tullut tunnetuksi Egotrippi-yhtyeen rumpalina. Yhtyeeseen Haapaniemi liittyi vuonna 1996 Mikko ”Pide” von Hertzenin tilalle. 

Haapaniemi jätti Egotripin vuonna 2013. Hänen muita projektejaan ovat olleet esimerkiksi *[[Tilkkutäkki]]*- sekä Ella ja Aleksi -levyt, jotka hän on tuottanut Teleks-yhtyeen Markus Koskisen kanssa. Haapaniemi ja Koskinen ovat tuottanut myös Teleksin *[[Viimeinen sammuttaa valot]]* -albumin, jolla Haapaniemikin soittaa. Hän soittaa myös Tuure Kilpeläinen ja Kaihon Karavaani -yhtyeessä.

Haapaniemi on toiminut myös lauluntekijänä omissa projekteissaan kuten Ella ja Aleksi -projektissa, jossa hän tekee kappaleet Markus Koskisen kanssa. Myös muutamille artisteille kuten 1N-yhtyeelle Haapaniemi on säveltänyt kappaleita. 1N-yhtyeessä Haapaniemi oli myös aikoinaan rumpalina.

Haapaniemi työskentelee myös tuottajana ja miksaajana Sonic Pump Studiosissa.

## Lähteet

## Aiheesta muualla
* Sampo Haapaniemi Discogs-sivulla
McLaren MP4/12

**McLaren MP4/12** oli Neil Oatleyn, Steve Nicholsin ja Henri Durandin suunnittelema auto, jolla McLaren-talli kilpaili Formula 1:ssä kaudella 1997. Autoa ajoivat Mika Häkkinen ja David Coulthard. Auto julkistettiin Alexandra Palacessa 13. helmikuuta 1997, jolloin viidentuhannen hengen yleisölle esiintyivät ohessa Spice Girls ja Jamiroquai.

Auton väritys oli testeissä oranssi, mikä viittasi ensimmäisen McLaren-auton väritykseen. Kilpailuissa kuitenkin käytettiin hopeaa väritystä, koska talli oli saanut uudeksi sponsorikseen Westin. Samalla 20-vuotinen yhteistyö Marlboron kanssa päättyi.

Auto vaikutti lupaavalta, mutta luotettavuusongelmat moottorin kanssa vähensi kilpailukykyisyyttä. Tämä oli pettymys, varsinkin sen jälkeen, kun Coulthard oli onnistunut voittamaan kauden avauskisan Australiassa, sillä Mika Häkkinen joutui peräti kolme kertaa keskeyttämään johtoasemasta. Luxemburgin Grand Prix'ssa McLaren menetti kaksoisvoiton, kun ensin Häkkinen ja kierroksen kuluttua Coulthard joutuivat keskeyttämään moottoririkon takia. Coulthard onnistui kuitenkin voittamaan vielä Monzassa.

Talli viimein onnistui saavuttamaan kaksoisvoiton kauden päättävässä Euroopan Grand Prix'ssa. Voitto oli Häkkiselle uran ensimmäinen.

Talli sijoittui valmistajien sarjassa neljänneksi 63:lla pisteellä.

## Formula 1 -tulokset
(**lihavointi** tarkoittaa paalupaikkaa) 

## Lähteet
Emma Ferguson

**Emma Ferguson** on brittiläinen näyttelijä. Hän on esiintynyt useissa mainoksissa sekä muun muassa televisiosarjoissa *[[Kymppikerho (televisiosarja)|Kymppikerho]]* ja *The Bill*. Hän on myös Jessica-hahmon äänenä englanninkielisessä PlayStation 2 -pelissä *[[Dragon Quest VIII: Journey of the Cursed King]]*.

Fergusonin poikaystävä on Take That -yhtyeen laulaja Mark Owen. Pariskunnalla on kolme lasta: yksi poika (s. 2006) ja kaksi tytärtä (s. 2008 ja 2012).

## Lähteet

## Aiheesta muualla

*
Rogier van der Weyden

**Rogier van der Weyden** (hollanniksi ; ; 1399 tai 1400 Tournai, Belgia – 18. kesäkuuta 1464 Bryssel, Belgia) oli flaamilainen taidemaalari, joka oli aikansa merkittävimpiä taiteilijoita pohjoisessa Euroopassa. Hänen aiheensa olivat pääosin uskonnollisia, mutta hän maalasi myös maallisia aiheita (hävinneet) sekä kasvokuvia.

Van der Weyden käytti maalauksissaan öljymaaleja, mistä johtuen hänen teostensa värit vaikuttavat tavallista syvemmiltä. Hänen maalauksiaan vietiin myös Etelä-Eurooppaan, minkä ansiosta öljymaalien käyttö renessanssitaiteessa yleistyi. 

Van der Weyden oli maalarimestari Robert Campinin oppilas vuoden 1427 aikoihin. Van der Weyden muutti 1435 Brysseliin, missä hän asui kuolemaansa vuoteen 1464 saakka. Van der Weydeniltä ei ole säilynyt maailmalle ainoatakaan nimikirjoituksella varustettua maalausta.

## Teoksia


Rogier van der Weyden 029.jpg|*Nuoren naisen muotokuva*, n. 1430.
El Descendimiento, by Rogier van der Weyden, from Prado in Google Earth.jpg|*Jeesusta lasketaan ristiltä*, 1430-luku.
Rogier van der Weyden - Dream of Pope Sergius - WGA25713.jpg|*[[Paavi Sergiuksen uni]]*, 1430-luku.
De Zeven Sacramenten, Rogier van der Weyden, (1440-1445), Koninklijk Museum voor Schone Kunsten Antwerpen, 393-395.jpg|*[[Seitsemän sakramenttia]]*, 1440–1445.


## Lähteet

## Aiheesta muualla
Saostuskaivo

**Saostuskaivo** tai **saostussäiliö** eli **sakokaivo** on vesitiivis yksi- tai useampiosainen jäteveden mekaaninen esikäsittelylaite. Laite erottelee jäteveden ainesosia: jäteveden virratessa laitteen läpi kiintoaines laskeutuu kaivon pohjalle ja vettä kevyemmät ainesosat nousevat pintaan. 

## Saostuskaivo jätevesien käsittelyjärjestelmänä
Haja-asutusalueilla saostuskaivot ovat käytetyimpiä jäteveden käsittelyjärjestelmiä. Aikanaan saostuskaivoa pidettiin riittävänä käsittelymenetelmänä haja-asutusalueiden jätevesille. Nykyisin saostussäiliö kelpaa vain esikäsittelyjärjestelmäksi ennen varsinaista jätevesienkäsittelymenetelmää. Saostussäiliöiden puhdistusteho ei ole riittävä edes pelkkien harmaiden jätevesien puhdistukseen.

## Rakenne
Sakokaivot rakennetaan betonista tai muovista, ja ne ovat kaivo- tai säiliötyyppisiä. Saostuskaivot ovat yleensä kaksi- tai kolmikammioisia, ja niihin johdetaan sekä käymälä-, että pesuvedet. Sakokaivoja yhdistävät lyhyet virtauskanavat, joiden avulla jäteveden virtaus pyritään pitämään riittävän hitaana. Eri osien välissä käytetään T-putkea, ja lisäksi T-kappale viimeisen osan lähtöputkessa varmistaa, ettei pintalietettä joudu varsinaiseen jätevedenpuhdistusmenetelmään.

Mitoitusarvona käytetään 600 l/vuorokausi, sakokaivon tilavuuden tulee kuitenkin olla vähintään 2,5 m³. Moniosaisessakin säiliössä pääosa lietteestä varastoituu saostuskaivojärjestelmän ensimmäiseen osaan, joten sen tulisi olla vähintään puolet järjestelmän kokotilavuudesta.

## Käyttö
Saostuskaivo on tyhjennettävä ennen kuin ensimmäisen sakokaivon pohjan lietekerros ulottuu toiseen sakokaivoon lähtevään T-putken alareunaan. Saostuskaivojen tyhjennyksellä vältytään maasuodattimen ja imeytyskentän tukkeutumisilta. Sakokaivojen tyhjennysväli riippuu talouden henkilöluvusta ja käytöstä. Saostuskaivo on tyhjennettävä viemäriverkostojen ulkopuolisilla alueilla ainakin kerran vuodessa. 

## Katso myös

* Umpikaivo
* Maapuhdistamo
* Pienpuhdistamo

## Lähteet
*
### Viitteet
Umpikaivo

**Umpikaivo** on jäteveden umpisäiliö, jolla tarkoitetaan vesitiivistä, talousjäteveden tai lietteen tilapäiseen varastoimiseen tarkoitettua säiliötä, josta ei ole jäteveden purkuputkea ympäristöön. Yleensä umpisäiliöön johdetaan asuntojen käymälävedet, mutta ympäristön tai tarpeen asettamien vaatimuksien vuoksi niihin voidaan joutua johtamaan talouden kaikki jätevedet. Umpisäiliöt valmistetaan sementistä, lasikuidusta ja/tai muovista.

Haja-asutusalueiden vaikeilla tonteilla (jyrkät rinnetontit), ranta- ja pohjavesialueilla umpisäiliö on usein ainut jätevedenkeräysratkaisu. Umpisäiliöillä on usein lyhyempi tyhjennysväli kuin sakokaivoilla. Umpisäiliöt on tyhjennettävä yleensä noin 2-4 kuukauden välein riippuen säiliön koosta ja talouden vedenkulutuksesta. 

## Katso myös
*Maapuhdistamo
*Pienpuhdistamo

## Lähteet

*
Thessalonikan kuningaskunta

**Thessalonikan kuningaskunta** oli lyhytikäinen ristiretkivaltio, joka muodostettiin neljännen ristiretken jälkeen vuonna 1204. Thessalonikan kuningaskunta sijaitsi nykyisten Kreikan ja Turkin alueella, vaikkakaan kuningaskunnan rajoja ei koskaan tarkkaan määritelty jatkuvien sotien vuoksi. Kuningaskunta sai nimensä kreikkalaisesta Thessalonikin kaupungista. Kuningaskunnan olemassaolo päättyi vuonna 1224, jolloin Epeiroksen despotaatti valloitti sen ja liitti itseensä.

## Thessalonikan kuninkaat
* Bonifatius (1204–1207)
* Demetrius (1207–1224)
B-vitamiini

**B-vitamiinit** ovat vesiliukoisia vitamiineja, joihin kuuluvat:

* Tiamiini (B1-vitamiini)
* Riboflaviini (B2-vitamiini)
* Niasiini (B3-vitamiini)
* Pantoteenihappo (B5-vitamiini)
*Pyridoksiini, pyridoksamiini tai pyridoksaali (B<sub>6</sub>-vitamiinit)
* Biotiini (B7-vitamiini)
* Foolihappo (B9-vitamiini)
* Kobalamiini (B12-vitamiini)

## B-vitamiineiksi epävirallisesti nimitettyjä aineita
* B4-vitamiini-termiä ei virallisesti käytetä, mutta sitä on käytetty kolmesta eri aineesta: koliini, adeniini ja karnitiini.

Aikaisemmin on B-vitamiineiksi nimitetty myös seuraavia aineita, joita nykyisin ei enää lueta vitamiineihin kuuluviksi:

* Para-aminobentsoehappo (ent. ”B10-vitamiini”)
* Karnitiini (ent. ”B11-vitamiini”)
* Oroottihappo (ent. ”B13-vitamiini”)
* Pangaamihappo (ent. ”B15-vitamiini”)
* Laetriili (ent. ”B17-vitamiini”)

## Lähteet

## Aiheesta muualla

* Terveyskirjasto: B-vitamiinit 
* Kuopion yliopisto: B-vitamiini (Arkistoitu sivu)
Vapaus johtaa kansaa

**Vapaus johtaa kansaa** (), joka tunnetaan myös nimellä **Vapaus barrikadeilla,** on Eugène Delacroix’n kuuluisa maalaus. Se valmistui vuonna 1830 ja kuvaa heinäkuun vallankumouksen tapahtumia.

Maalauksessa feodalismia vastustavat kansalaiset pyrkivät kohti vapautta symboloivaa naista, joka pitelee Ranskan lippua, trikoloria. Väkijoukkoon kuuluu erilaista väkeä, kuten nuori poika naisen oikealla puolella, todennäköisimmin porvariston edustaja vasemmalla sekä huonompiosaista väkeä heidän takanaan. Taiteilija Delacroix sijoitti maalaukseen myös itsensä. Hän on silinterihattuinen mies Vapauden vasemmalla puolella. Toisen näkemyksen mukaan silinteripäisen miehen esikuva olisikin tunnettu tasavaltalainen Étienne Arago.

Delacroix teki paljon historiamaalauksia, mutta *Vapaus johtaa kansaa* on hänen suurtöistään ainoa, joka kuvaa Ranskan ajankohtaisia tapahtumia. Yleensä Delacroix ei ollut kiinnostunut politiikasta, mutta heinäkuun vallankumouksen dramaattiset ja väkivaltaiset tapahtumat vetosivat häneen romantikkona. Hän ei kuitenkaan osallistunut itse vallankumoukseen.

Maalaus sai suuren suosion ollessaan esillä Pariisin salongissa vuonna 1831. Ranskan hallitus maksoi maalauksesta 3&nbsp;000 Ranskan frangia. Sitä ei kuitenkaan asetettu uudelleen näytteille, koska hallitus pelkäsi sen innostavan uusiin vallankumouksiin. Nykyään se on nähtävillä Louvren taidemuseossa Pariisissa.

Maalaus on usein myöhemmin virheellisesti yhdistetty Ranskan suureen vallankumoukseen.

## Viittaukset populaarikulttuurissa
Maalaus esiintyy esimerkiksi brittiläisen yhtyeen Coldplayn albumin *[[Viva la Vida or Death and All His Friends]]* kannessa sekä hieman muokattuna Electric Blue Peggy Sue and the Revolutionions from Mars -yhtyeen mini LP:n *[[But When You Talk About Destructionion]]* kannessa. Myös suomalainen CMX-yhtye on tehnyt Ranskan vallankumousta ja sitä seurannutta yhteiskunnallista muutosta satirisoivan kappaleen *Vapaus johtaa kansaa*. 

## Lähteet

## Aiheesta muualla
Teollisuusneuvos

**Teollisuusneuvos** on Suomessa sekä valtionhallinnossa esiintyvä virkanimike että henkilölle myönnettävä arvonimi.

## Teollisuusneuvoksen arvonimi
*Teollisuusneuvos* on Suomessa tasavallan presidentin myöntämä arvonimi, joka kuuluu 2. ryhmään. Arvonimestä maksettavan veron määrä on joko .

Arvonimi myönnettiin ensimmäisen kerran vuonna 1930 ylitarkastaja Lauri Kuoppamäelle. Vuosien 1918–2013 aikana teollisuusneuvoksen arvonimi on myönnetty 446 henkilölle.&thinsp;&thinsp;

## Teollisuusneuvoksen virkanimike
Teollisuusneuvos on myös virkanimike kauppa- ja teollisuusministeriössä sekä työ- ja elinkeinoministeriössä.

## Lähteet
Denaari

**Denaari** () oli antiikin roomalainen raha. Se oli pieni hopearaha, joka oli yleisin tuotettu käyttöraha, kunnes antoninianus syrjäytti sen vähitellen. Sanasta periytyvä **[[dinaari]]** on monissa arabimaissa ja entiseen osmanien valtakuntaan kuuluneissa maissa vielä nykyäänkin käytössä oleva valuutta.

Ensimmäiset denaarit lyötiin Rooman tasavallan aikana vuoden 211 eaa. tienoilla toisen puunilaissodan aikoihin. Denaari painoi keskimäärin 4,5 grammaa. 100-luvulla eaa. sen paino laski noin 3,9 grammaan ja keisari Neron kaudella edelleen 3,4 grammaan. Tämän jälkeen denaarin arvo alkoi laskea nopeammin, kun sen hopeapitoisuutta ja painoa vähennettiin seuraavien keisarien aikoina.

Denaarin alkuperäinen arvo oli 10 as-rahaa, mihin rahan nimi viittaa. Noin vuonna 141 eaa. sen arvoksi asetettiin 16 asia johtuen asin painon laskemisesta. Denaari oli tärkein imperiumissa käytetty raha antoninianuksen käyttöönottoon asti 200-luvun puolivälissä. Ilmeisesti viimeiset denaarit lyöttivät keisari Aurelianus vuosina 270&ndash;275 ja keisari Diocletianus kautensa alkuvuosina vuodesta 284 alkaen. Käytöstä poistumisensa jälkeen denaaria käytettiin edelleen kirjanpidossa tavalla, jota nykyisin ei enää ymmärretä.

Rooman tasavallan lopunaikoina työläisen päivässä tienaama bruttopalkka saattoi olla yhden denaarin.
Saab 9000

**Saab 9000** on Saabin vuosina 1984–1998 valmistama edustusluokan automalli. Se syntyi Fiat Groupin ja Saabin yhteisen Tipo 4 -projektin tuloksena, sillä Saabin taloudellinen tilanne oli 1980-luvun alussa heikko, eikä se pystynyt yksin kehittämään uutta automallia. Samasta hankkeesta syntyivät myös Alfa Romeo 164, Fiat Croma ja Lancia Thema. Mallin seuraajaksi tuli Saab 9-5.  

Vaikka Tipo 4 -hankkeessa kehitettyjen autojen perusrakenne onkin yhteinen, määritti jokainen valmistaja itse mallinsa materiaalivahvuudet, törmäysvyöhykkeet ja alustan geometriat. Tämän vuoksi autoissa on loppujen lopuksi hyvin vähän vaihtokelpoisia osia. Fiatin kanssa yhteistyössä kehitetystä perusrakenteesta johtuen virtalukko oli muista Saab-malleista poiketen sijoitettu tavanomaiseen paikkaan ohjauspylvääseen keskikonsolin sijaan. Saabin italialaismerkkejä suurempi panostus turvallisuuteen näkyi mallissa selvästi, ja Saab 9000 onkin turvallisen auton maineessa.  

Alkuperäinen malli oli viisiovinen hatchback, joka tunnettiin mallimerkinnällä CC (combi coupé). Alun perin moottoriksi oli saatavilla ainoastaan turboahdettu 2,0-litrainen (175&nbsp;hv). Vuonna 1986 tuli saataville myös 130-hevosvoimainen vapaasti hengittävä versio, jonka mallinimenä oli Saab 9000i. Lisäksi samana vuonna saatavaksi tuli ZF:n neliportainen automaattivaihteisto.   

Syksyllä 1987 esiteltiin neliovinen sedan-korinen CD, jonka keulaosa oli kokenut pienen kasvojenkohotuksen. Viisiovinen CC sai samat uudistukset vasta vuonna 1990.  

Vuonna 1988 etuturvavöihin tuli pyrotekniset esikiristimet. Seuraavana vuonna saataville tuli myös kuljettajan turvatyyny. Matkustajan turvatyyny tuli tarjolle myöhemmin, ja mallivuodesta 1994 eteenpäin vakiovarustukseen kuului kaksi turvatyynyä.  

Moottorivalikoima täydentyi vuonna 1989 2,3-litraisella (150&nbsp;hv). Seuraavana vuonna se tuli saataville myös turboahdettuna 195-hevosvoimaisena versiona.  

Syksyllä 1991 esiteltiin uudistunut hatchback-malli CS, joka muistutti enemmän neliovista sedania ja korvasi alkuperäisen CC-mallin. Ulkonäössä oli paljon muutoksia, esimerkiksi ajovalot olivat aikaisempaa matalammat. Kolariturvallisuuden parantamiseksi myös korirakennetta oli jäykistetty. Sedan-korinen CD sai samat ulkonäköpäivitykset vuonna 1994.

Pariisin autonäyttelyssä lokakuussa 1992 esiteltiin CS-mallista urheilullinen Aero-versio, jossa oli 2,3-litrainen turboahdettu moottori. Suuremmalla Mitsubishin turboahtimella se oli saatu tuottamaan 225 hevosvoiman teho. Automaattivaihteisessa mallissa käytettiin kuitenkin perusmallin Garret-turboahdinta, jolloin teholukema oli 200 hevosvoimaa. Ulkoisesti Aeron tunnistaa korisarjasta ja takaspoilerista.

Vuonna 1994 tuli saataville General Motorsin valikoimista 3,0-litrainen V6 (210&nbsp;hv), joka oli Opelin kehittämä. Kyseisen moottorin yhteydessä oli aina automaattivaihteisto. 

## Lähteet

## Aiheesta muualla
Euroopan yleisurheiluliitto

**Euroopan yleisurheiluliitto, EAA** (*European Athletic Association*) on eurooppalaisen yleisurheilun kattojärjestö. EAA toimii IAAF:n alueellisena liittona. Alueellisia liittoja on yhteensä kuusi. EAA koostuu kansallisista yleisurheiluliitoista, jotka ovat IAAF:n jäseniä. Ainoastaan IAAF:n hyväksymät liitot voivat liittyä EAA:n jäseniksi. EAA:han kuuluu 51 kansallista liittoa. Euroopan yleisurheiluliiton päämaja on Lausannessa, Sveitsissä. EAA:n presidenttinä toimii norjalainen Svein Arne Hansen.

EAA on yleisurheilun EM-kisojen järjestävä organisaatio. Se järjestää myös sisäratojen EM-kisat, alle 20-vuotiaiden EM-kisat, alle 23-vuotiaiden EM-kisat ja maastojuoksun EM-kisat.

## Historia

Vuonna 1932 IAAF päätti perustaa komitean suunnittelemaan yleisurheilun EM-kilpailuja. Komitea nimettiin syyskuussa 1933 ja se kokoontui ensimmäisen kerran Budapestissa 7. tammikuuta 1934. Samana vuonna pidettiin ensimmäiset yleisurheilun EM-kilpailut. EAA irtaantui omaksi itsenäiseksi liitokseen vuonna 1969. 

## Puheenjohtajat

## Jäsenmaat

## EAA:n järjestämiä tapahtumia
*Yleisurheilun Euroopan-mestaruuskilpailut
*Yleisurheilun sisäratojen Euroopan-mestaruuskilpailut
*Yleisurheilun Euroopan joukkuemestaruuskilpailut
*Kävelyn Euroopan cup
*Maastojuoksun Euroopan-mestaruuskilpailut

## Lähteet

## Aiheesta muualla
* Virallinen sivu
Abarth

**Abarth** oli alun perin italialainen kilpa-autovalmistaja. Yhtiön perusti Itävallassa syntynyt, mutta Italiaan kotiutunut Carlo Abarth (alun perin Karl, 1908–1979). Abarth vastasi myös Fiat-konsernin tehdaskilpatallien, Lancian ja Fiatin kilpa-autojen rakentamisesta, viritystöistä, sekä niiden ylläpidosta.

Nykyisin Abarth on Stellantis-konsernin kilpailuosasto, ja tällä nimellä myydään viritysosia ja muotoilusarjoja. Abarth-merkki otettiin vuonna 2007 uudelleen käyttöön Fiatin urheilullisissa malleissa. Esiteltyjä malleja ovat Abarth Grande Punto ja Abarth 500. Merkin tunnuksena on vaakuna, jossa on skorpioni.

## Historia
### Abarth & C. S.r.l
Ennen oman yrityksensä perustamista Carlo Abarth työskenteli monien kuuluisien nimien, kuten Ferdinand Porschen ja Tazio Nuvolarin, kanssa. Abarth tuotti kilpa-autoja myös Simcan kanssa ja valmisti ohessa myös pakosarjoja ja -putkistoja. Myöhemmin yritys valmisti erilaisia virityssarjoja katuautoihin, pääasiassa Fiatille.

### Fiat & Abarth
Vuonna 1971 Abarth myytiin Fiatille ja kilpa-auto-osasto Enzo Osellalle. Oston jälkeen kilpa-auto-osastosta muodostui Fiatin kilpaosasto, jota johti kuuluisa moottorisuunnittelija Aurelio Lampredi. Myös Fiatin kuuluisat ralliautot Fiat 124 Abarth ja Fiat 131 Abarth kantoivat Abarthin nimeä. Myöhemmin 1980-luvulla Abarth-nimeä käytettiin esimerkiksi Fiat Ritmo Abarthissa. Abarth oli vastuussa myös menestyksekkään Lancia Delta Integralen suunnittelusta. Abarth rakensi ja toimitti myös Lancia Martini Racingin kilpa-autot, vastaten myös niiden virityksestä sekä ylläpidosta. Ennen Lancioiden aikakautta Abarth huolehti myös Fiatin kilpatallin autoista. Myös muita Fiatin merkkejä, kuten Lancian ja Autobianchin, valmistamia autoja nimettiin uudelleen Abarth-nimen alle. Näistä malleista kuuluisin oli Autobianchi A112 Abarth.

2000-luvulla Abarth-nimellä on merkitty lähinnä kori- ja varustelusarjoja, kuten esimerkiksi Fiat Stilo Abarth.

## Kuvia

Tiedosto:Abarth GrandePunto.JPG|Abarth Grande Punto
Tiedosto:Fiat 500 Abarth rear.JPG|Abarth 500


## Lähteet

## Aiheesta muualla
Shirin Neshat

**Shirin Neshat** (s. 1957 Qazvin, Iran) on iranilais-amerikkalainen videotaiteilija. 

Vuonna 1974 Kaliforniaan opiskelemaan lähtenyt Neshat palasi synnyinmaahansa Iraniin vasta 1990, jolloin yhteiskunnallinen tilanne oli muuttunut. Islamilainen tasavalta edellytti naisten pukeutuvan Koraanin mukaiseen hiukset ja vartalon peittävään vaatetukseen. Neshat alkoi kuvata *chadorin* (hunnun) taakse kätkeytyvää maailmaa. Hän aloitti mustavalkokuvauksella; Women of Allah -sarja on tämän työvaiheen tunnetuin tulos.

Shirin Neshat vaihtoi videokuvaukseen 1990-luvun lopulla ja omaksui tässä elokuvalliset keinot. *Turbulent* (1998) ja *Rapture* (1999) käyttävät videoprojisointia.

Lokakuussa 2006 hänelle myönnettiin Lillian Gish -palkinto. Vuonna 2009 hänet palkittiin Venetsian elokuvajuhlilla hopeisella leijonalla elokuvastaan Women Without Men.

## Lähteet
Beijing Jeep

**Beijing Jeep Corporation** (BJC) on kiinalainen autovalmistaja, joka on erikoistunut maastoautoihin. Se on Kiinan valtion autokonserni BAIC Group:n yhteisyritys länsimaisten maastoautovalmistajien kanssa. Yritys perustettiin vuonna 1983 Beijing Automotivein ja American Motors Corporationin yhteisyrityksenä. Nykyään DaimlerChrysler omistaa yhteisyrityksestä 42 prosenttia. Yhteistyösopimus on voimassa vuoteen 2033.

Beijing Jeepin ensimmäinen tuote oli Cherokee, joka oli lisenssillä valmistettu suora kopio Jeep Cherokeestä. Vuonna 2000 sen rinnalle tuli Grand Cherokee. Tuotevalikoima laajeni Mitsubishi-maastureihin vuonna 2003. Samana vuonna Cherokeen korvasi uudistettu Beijing Jeep 2500, joka kuitenkin edelleen perustuu 1980-luvun malliin. Suunnitelmissa on laajentaa tuotantoa Mercedesin henkilöautoihin.
Joe Malone

**Maurice Joseph "Joe" Malone** (28. helmikuuta 1890 Quebec City, Kanada – 15. toukokuuta 1969 Montreal, Kanada) oli kanadalainen jääkiekkoilija. Häntä pidettiin yhtenä aikansa parhaista pelaajista ja lajin ensimmäisenä todellisena supertähtenä. Malonen tilastot ovat aikaansa nähden hurjat, hurjimpana ehkä maalikeskiarvo ottelua kohden (1,17) ja yhden ottelun maaliennätys (7), jotka kuitenkin käytännössä selittyivät paitsion puuttumisella tuon ajan NHL-säännöissä. Parhaimmillaan Malone teki kaudella 44 maalia 20 ottelussa historian ensimmäisellä NHL-kaudella 1917–1918, jolloin hän teki myös yhden kauden parhaan maalikeskiarvon ottelua kohti (2,20). Tuo maalimäärä yhdellä kaudella säilyi ennätyksenä lähes 30 vuotta, ennen kuin Maurice Richard teki 50 maalia 50 ottelussa kaudella 1944–1945. **Phantom Joena** tunnettu Malone pelasi jääkiekkoa ammattilaisena 17 vuotta (1907–1924) joista suurimman osan Quebec Bulldogsissa, jossa hän voitti kaksi Stanley Cupia (1912, 1913) NHA:ssa.

## Tilastot

## Katso myös
* Luettelo vähintään viisi maalia yhdessä NHL-ottelussa tehneistä pelaajista
* The Hockey Newsin luettelo 100 parhaasta NHL-pelaajasta

## Lähteet
* Malone, Joe -- Statistics, Awards & Career
Chery

**Chery Automobile** (Chery Automobile Co., Ltd.) on kiinalainen autovalmistaja, joka on perustettu vuonna 1997. Yhtiön kotipaikka on Wuhu. Chery Automobilen ensimmäiset autonmoottorit ja autot valmistuivat vuonna 1999. Yhtiö raportoi valmistaneensa vuonna 2015 kaikkiaan 550&nbsp;100 autoa (nousua edellisvuodesta). Loppuvuodesta 2015 yhtiö kertoi valmistaneensa toimintansa aikana yhteensä viisi miljoonaa henkilöautoa. Helmikuussa 2016 yhtiö aloitti 60&nbsp;000 sähköauton vuosituotantoon tähtäävän autotehtaan rakentamisen.

Chery Automobilen tai sen tytäryhtiöiden automerkkejä ovat Chery, Karry, Rely, Riich, Riich Qoros.

Useat yhtiön malleista ovat lisenssillä valmistettuja klooneja muiden autonvalmistajien autoista. Jotkut muut autovalmistajat, kuten GM, ovat syyttäneet Chery Automobilea myös suoranaisesta kopioinnista.  Automalleja: Arrizo, Cowin/Flagcloud (perustuu SEAT Toledoon), Eastar (Toyota Corolla-klooni),  Fulwin (perustuu SEAT Toledoon), QQ (QQ3 Daewoo Matiz-klooni), Tiggo (Toyota RAV4-klooni) ja V5.


Chery Fulwin 2 hatch facelift China 2015-04-06.jpg|Viistoperäinen Chery Fulwin 2 (2015).
Chery E3 China 2014-04-16.jpg|Chery E3 (2014).
Chery Eastar facelift China 2012-06-23.jpg|Chery Eastar (2012).
Chery QQ3 Sport 02 China 2012-06-02.jpg|Chery QQ3 Sport (2012).
Chery Tiggo 5 01 China 2014-04-15.jpg|Chery Tiggo 5 -katumaasturi (2014).
Speranza Chery A5 (front).JPG|Chery A5.
Karry K50 2 China 2015-04-13.jpg| Karry K50 (2015).
Karry S22 Van China 2012-04-15.JPG|Karry S22 Kiinan postin väreissä (2012).
Qoros 3 sedan 01 China 2014-04-14.jpg|Qoros 3 (2014).
Rely H3 China 2014-04-16.jpg|Rely H3 (2014).
Riich G5 China 2012-06-17.JPG|Riich G5 (2012).


## Lähteet

## Aiheesta muualla

*Chery   (cheryglobal.com)
*Chery Automobile (cheryinternational.com)
Daihatsu

**Daihatsu** on japanilainen autonvalmistaja, joka kuuluu nykyisin Toyota-yhtymään.

Vuonna 1907 perustetun yhtiön nimi oli alun perin Osaka Hatsudoki Seizo Kabushiki Kaisha. Se valmisti vuodesta 1930 lähtien 3-pyöräisiä ajoneuvoja, joita myytiin nimillä Daihatsu ja Tsubasa. Vuonna 1951 yhtiön nimeksi otettiin Daihatsu Kogyo Kabushiki Kaisha. Merkin tunnuksena on D-kirjain ympyrässä.

## Daihatsu Suomessa
Daihatsu-autoja tuotiin Suomeen 1960- ja 1970-lukujen vaihteessa ja uudelleen 1980- ja 1990-luvuilla. Merkki ei koskaan tullut yleiseksi ja japanilaisista automerkeistä se oli Suomessa koko ajan pienin.

Ensimmäinen Daihatsun maahantuoja Suomessa oli helsinkiläinen Uotila Oy, joka oli tuonut maahan muutaman italialaisen Lancia-auton 1960-luvun alkupuolella. Yhtiö toi Daihatsu 1000 -henkilöautoja keväästä 1968 lähtien, mutta ne eivät saaneet mainittavaa vastakaikua suomalaisten autonostajien keskuudessa. Vuoteen 1971 mennessä rekisteröitiin vain vajaat 40 Daihatsu-henkilöautoa ja merkin ensimmäinen yritys Suomen automarkkinoilla päättyi siihen.

Ranskalaisia Peugeot-autoja edustanut ja SOK-osuuskaupparyhmään kuulunut Oy Maan Auto Ab aloitti Daihatsun maahantuonnin uudelleen 1980-luvun alussa vuonna 1977 esitellyllä Charade-mallilla. Vuonna 1983 maahantuojaksi vaihtui puolalaisia FSO-autoja tuonut Polmot Oy, jonka nimi muuttui hieman myöhemmin Maanteho Oy:ksi. Suomessa myytiin henkilöautomalleja Charade, Charmant ja Applause, Feroza- ja Rocky -maastoautoja sekä pientä 850-pakettiautoa. Vuoden 1988 lopussa Suomessa oli rekisterissä 5&nbsp;015 Daihatsu-henkilöautoa ja se oli tilaston 25. sijalla. Vuoden 1990 aikana Suomessa rekisteröitiin 614 Daihatsu-henkilöautoa ja tuolloin merkki oli rekisteröintitilaston 24. sijalla. Vuoden 1991 alussa Daihatsun maahantuonti siirtyi Saabia edustaneelle Oy Scan-Auto Ab:lle. Daihatsun maahantuonti päättyi uusien autojen myynnin romahtaessa lamakauden seurauksena vuonna 1993. Maahantuonti alkoi uudelleen vuonna 1998 I. M. Suomi Oy -nimisen yhtiön toimiessa edustajana. Daihatsu-autoja myytiin vuoden 1998 aikana 64 ja vuoden 1999 aikana 119 kappaletta. Viimeksi mainittuna vuonna merkki oli eniten myytyjen henkilöautomerkkien listalla 30. sijalla ja viimeisenä erikseen tilastoituna merkkinä. Daihatsun tuonti Suomeen päättyi lopullisesti vuonna 2002. Viimeisinä aikoina ainoa Daihatsun myyntimalli Suomessa oli tila-auto Daihatsu YRV.

Vuodesta 2011 uusia Daihatsu-autoja ei ole tuotu lainkaan Eurooppaan.

Suomessa oli Daihatsu-autoja vielä vuoden 1999 lopussa rekisterissä 6&nbsp;135 autoa, joista yli puolet (3&nbsp;585&nbsp;kpl) oli Charade-mallia. Huhtikuussa 2010 Daihatsuja oli rekisterissä enää 1&nbsp;865&nbsp;kpl.

## Testihuijaus
2024 kävi ilmi, että Daihatsun törmäystesteihin toimitettuja autoja on manipuloitu vuosikymmenten ajan. Selvityksen mukaan epäilyttävää toimintaa on ollut 64 automallissa ja kolmessa moottorissa, vuodesta 1989 alkaen. Tapauksen tultua julki Daihatsun autojen valmistus ja vienti keskeytettiin. 

## Lähteet

## Aiheesta muualla